open-index/open-wikipedia-markdown huggingface dataset:
சமானப் பகுதி

கணிதத்தில் ஒரு கணமும் அக்கணத்தில் வரையறுக்கப்பட்ட ஒரு சமான உறவும் தரப்பட்டால், அக்கணத்தின் ஏதேனும் ஒரு உறுப்பு *a* இன் **சமானப் பகுதி** (*Equivalence class*)என்பது அக்கணத்தில் *a* -க்குச் சமானமான  உறுப்புகள் அனைத்தையும் கொண்ட உட்கணமாகும்.

## குறியீடும் வரையறையும்

ஒரு கணம் *X* இன் மீது வரையறுக்கப்பட்ட சமான உறவு ~ எனில் அக்கணத்தின் ஏதேனுமொரு உறுப்பு *a* இன் சமானப் பகுதி [a] எனக் குறிக்கப்படுகிறது. *a* உடன் இச்சமான உறவால் இணைப்புடைய *X* கணத்தின் உறுப்புகள் அடங்கிய கணம் *a* இன் சமானப் பகுதியென வரையறுக்கப்படுகிறது. இது *X* இன் உட்கணமாக இருக்கும்.

*a* இன் சமானப் பகுதி:
:[a] = \{ x \in X \mid a \sim x \}

*a* இன் சமானப் பகுதி [a]_R எனவும் குறிக்கப்படுகிறது. இங்கு R என்பது சமான உறவு. இது *a* இன் R-சமானப்பகுதி.

~ சமான உறவைப் பொறுத்து, கணம் X இன் அனைத்து சமானப் பகுதிகளையும் அடக்கிய கணமானது, X இன் *காரணி கணம்* அல்லது *ஈவு கணம்* (quotient set) என அழைக்கப்படுகிறது. இதன் குறியீடு:

: X/ \sim .

கணத்தின் ஒவ்வொரு உறுப்பையும் அதன் சமானப் பகுதியுடன் இணைக்கும் *நியமன வீழல் கோப்பு*' (*canonical projection map*) ஒன்று ஒவ்வொரு சமான உறவுக்கும் உண்டு. அக்கோப்பு (π) X இலிருந்து *X*/~ -க்கு வரையறுக்கப்பட்ட ஒரு முழுக்கோப்பாகும்:

: \pi\colon X \rightarrow X/ \sim  

: \pi(x) = [x] 

## எடுத்துக்காட்டுகள்
* கார்களின் கணத்தில் சமான உறவாக (~) *ஒரே நிறத்திலுள்ள கார்கள்*  எனக் கொண்டால், ஒவ்வொரு சமானப் பகுதியும் பச்சை, ஊதா, சிவப்பு, மஞ்சள்... என ஒரே நிறத்தில் அமைந்த கார்களைக் கொண்ட கணமாக இருக்கும். மொத்த சமானப் பகுதிகளின் எண்ணிக்கை மூல கணத்திலுள்ள கார்களின் மொத்த நிறங்களின் எண்ணிக்கையாகும்.
* **Z** -முழு எண்கள் கணத்தில் மாடுலோ 2 எனும் சமான உறவின் சமானப் பகுதிகள் இரட்டை முழுஎண்களின் கணமும், ஒற்றை முழுஎண்களின் கணமும் ஆகும்.
* *X* என்பது இரண்டாவது எண்ணைப் பூச்சியமற்றதாகக் கொண்ட முழு எண்கள் வரிசைச் சோடிகளின் கணம்; இக்கணத்தில் சமான உறவு ~ பின்வருமாறு வரையறுக்கப்படுகிறது:

:ab = cd என இருந்தால், இருந்தால் மட்டுமே,
:(a, b) \sim (c, d) 

இப்பொழுது வரிசைச் சோடி (a,b) இன் சமானப் பகுதி விகிதமுறு எண்  \frac {a}{b}. இந்த சமான உறவையும் சமானப் பகுதியையும் கொண்டு விகிதமுறு எண்களின் கணத்தை வரையறுக்கலாம்.

## பண்புகள்
*X* கணத்தின் ஒவ்வொரு உறுப்பு *x* -ம் அதன் சமானப்பகுதி [*x*] இன் ஒரு உறுப்பாகும். *X* கணத்தின் எந்த இரு சமானப் பகுதிகளும் ஒன்று சமமாக இருக்கும் அல்லது சேர்ப்பில்லாக் கணங்களாக இருக்கும்.  *X* கணத்தின் அனைத்து சமானப் பகுதிகளும் சேர்ந்து *X* இன் பிரிவினையாக அமையும்:

*X* இன் ஒவ்வொரு உறுப்பும் ஒரேயொரு சமானப் பகுதியில் மட்டுமே இருக்கும். மறுதலையாக *X* இன் ஒவ்வொரு பிரிவும் ஒரு சமான உறவின் மூலம் கிடைக்கிறது. எனவே:

*x* , *y* எனும் இரு உறுப்புகள் கணத்தின் ஒரே பிரிவைச் சேர்ந்ததாக இருந்தால், இருந்தால் மட்டுமே *x* ~ *y* ஆக இருக்க முடியும். அதாவது:

:: *x* ~ *y* ⇔ [*x*] = [*y*].

கணம் *X* இன் மீது வரையறுக்கப்பட்ட சமான உறவு ~ , *x* , *y* கணத்தின் இரு உறுப்புகள் எனில் பின்வரும் மூன்று கூற்றுகளும் சமானமானவை:

* x \sim y
* [x] = [y]
* [x] \cap [y] \ne \emptyset.

## மேற்கோள்கள்
* Weisstein, Eric W. "Equivalence Class." From MathWorld--A Wolfram Web Resource.

பகுப்பு:இயற்கணிதம்
பகுப்பு:கணக் கோட்பாடு
பகுப்பு:இரும உறவுகள்
பண்டச் சந்தை

**பண்டச் சந்தை** என்பது நேரடியாக அல்லது இணையவழியாக மூல அல்லது முதன்மைப் பண்டங்கள் தொடர்பான வாங்கல், விற்றலைக் குறிக்கும். கோதுமை, காப்பி, கொக்கோ, சர்க்கரை, சோளம், சோயா, பழங்கள் போன்ற உற்பத்தியாக அறுவடை செய்யப்படும் பண்டங்கள் பொதுவாக மென்பண்டங்கள் எனப்படுகின்றன. பிரித்தெடுக்கப்படும் பொன், இரப்பர், பெட்ரோலியம் போன்றவை வன்பண்டங்கள். ஒழுங்குபடுத்தும் நோக்கத்துக்காகப் பண்டங்களை, சக்தி, கால்நடைகளை உள்ளடக்கிய வேளாண்மைப் பண்டங்கள், தொழிற்றுறை உலோகங்கள், அரிய உலோகங்கள் போன்ற பல குழுக்களாகப் பிரிப்பது உண்டு. இவற்றையும் ஏறத்தாழ 100 வகையான முதன்மைப் பண்டங்களாகப் பிரித்துள்ளனர். முதலீட்டாளர்கள் உலக அளவில் ஏறத்தாழ 50 முக்கியமான பண்டச் சந்தைகளை அணுகுகின்றனர். நேரடி வணிகத்துக்கு மாற்றாக இணையவழி விற்று வாங்கும் வசதிகளினால், வணிகமும் அதிகரித்து வருகின்றது. 

பகுப்பு:வணிகம்
களமர்

**களமர்** என்போர் வயல்வெளிக் களத்தில் போரடித்து வாழும் உழவர் பெருமக்கள். இவர்கள் களத்திலேயே வீடு கட்டிக்கொண்டு வாழ்வர்.  வேங்கைப் பூவைத் தலையில் சூடிக்கொள்வர்.  அரித்த கள்ளை அருந்துவர்  நெல் தூற்றுவர்.  இவர்கள் கரும்பு வெட்டும்போதும், நெல் அறுக்கும்போதும் இசையுடன் பாடுவர்.  சேற்று நிலத்தில் உழும்போதும்,  எருதுகளை ஓட்டும்போதும்,  இசைகூட்டிப் பாடுவர். 

## அடிக்குறிப்பு

பகுப்பு:சொல்விளக்கம்
அழகர் ஆற்றில் இறங்குதல் (விழா)

**அழகர் ஆற்றில் இறங்குதல்** அல்லது **கள்ளழகர் ஆற்றில் இறங்குதல்** என்பது தமிழ்நாட்டின் பழைமை வாய்ந்த மதுரை மாநகரில் சித்திரை மாதத்தில் கொண்டாடப்படும் சைவ வைணவ ஒற்றுமைத் திருவிழாகும். இது மதுரை மாநகரில் வீற்றிருக்கும் அன்னை மீனாட்சியின் திருக்கல்யாணத் திருவிழாவுடன் இணைத்துக் கொண்டாடப் பெறுகிறது. தமிழ்நாட்டில் பொதுவாக தமிழில் முதல் மாதமான சித்திரை மாதப் பிறப்பை சித்திரைத் திருவிழாவாகக் கொண்டாடுகின்றனர்.

## திருவிழா வழக்கம்

சித்திரைத் திருவிழா மதுரையில் தமிழ் வருடப்பிறப்பான சித்திரை மாதத்தில் பௌர்ணமிக்கு முன்னதாக பத்து நாட்கள் கொண்டாடப்படுகிறது. பத்தாம் நாளில் மீனாட்சி சுந்தரேசுவரர் திருக்கல்யாணம் நடைபெறுகிறது. மதுரையின் திருமாலிருஞ்சோலையில் வீற்றிருக்கும் கள்ளழகர் தம் தங்கை மீனாட்சியின் திருமணத்திற்குத் தாமதமாக வருகிறார். அதற்குள் மீனாட்சியின் திருமணம் முடிவடைந்து விடுகிறது. இதனால் கோபமடைந்த அழகர் வைகை ஆற்றில் நீராடிவிட்டு தங்கையைக் காணாமலே வீடு திரும்புகிறார். இந்த நிகழ்ச்சியே திருவிழாவாகக் கொண்டாடப் பெறுகிறது.

## சமய ஒற்றுமையாக்கம்

இந்து சமயத்தில் பல்வேறு சமயப் பிரிவுகள் இருந்தாலும் சைவம், வைணவம் என இரு பிரிவுகளுக்கிடையில் பெரும் கருத்து வேறுபாடுகளும், ஒற்றுமையின்மையும் இருந்து வந்தது. சைவத் திருவிழா, வைணவத் திருவிழா என சமயங்கள் தொடர்புடையனவாக மதுரையில் மீனாட்சி சுந்தரேசுவரர் திருக்கல்யாணமும், அழகர் ஆற்றில் இறங்கும் திருவிழாவும் விளங்குகின்றன. இரு சமயங்களுக்கிடையே ஒற்றுமையை ஏற்படுத்தும் நோக்கோடு மன்னர் திருமலை நாயக்கர் காலத்தில் இரு விழாக்களையும் ஒன்றாக இணைத்து ஒரே விழாவாக ஆக்கினார். இதனால் தேனூரில் வைகை ஆற்றில் இறங்கி வந்த அழகர் மதுரை வைகை ஆற்றில் இறங்கும்படியாக விழா மாற்றியமைக்கப்பட்டது. மதுரை மீனாட்சியின் அண்ணனான அழகர் தங்கையின் திருமணத்திற்கு வருவதாகவும், தான் வருவதற்குள் திருமணம் முடிந்துவிடவே ஆற்றிலிருந்து அப்படியே திரும்பிவிடுவதாகவும் புதிய கதையும் புனையப்பட்டது. ஆனால், மண்டூக மகரிசிக்கு சாபவிமோசனம் தரவே அழகர் வைகை ஆற்றில் எழுந்தருள்கிறார் என்பதே பழைய புராணக்கதையாகும் 

## பத்து நாள் நிகழ்வுகள்

## இவற்றையும் பார்க்க
*சித்திரைத் திருவிழா
*தேனூர்

## மேற்கோள்கள்
 

## வெளி இணைப்புகள்
* அழகர் திருக்கோவில் (தினமலர்)
*அழகர் ஆற்றில் இறங்குதல்
*கள்ளழகர் ஆற்றில் இறங்குதல்
*கள்ளழகர் ஆற்றில் இறங்குதல் வைபவம்

பகுப்பு:தமிழர் விழாக்கள்
பகுப்பு:இந்து சமய விழாக்கள்
பகுப்பு:வைணவ விழாக்கள்
பகுப்பு:மதுரை மாவட்ட நிகழ்வுகள்
இயக்கம் தூண்டப்பட்ட பார்வையின்மை

**இயக்கம் தூண்டப்பட்ட பார்வையின்மை** (Motion Induced Blindness) என்பது செயன்முறை கூடத்தில் நோக்கப்படும் ஒரு காட்சி மறைவு அல்லது பார்வைப் புலனுணர்வுப் போலித்தோற்ற நிகழ்வு ஆகும். ஒரு பார்வையாளர் கண்களுக்கு நகரும் அல்லது இயங்கும் பிற்புறத் தோற்றத்தின் பின்னணியில் நிலையான பார்வைத் தூண்டல்கள் மறைந்து போவது இந்நிகழ்வில் நடைபெறுகின்றது.

## மேலோட்டம்

இயக்கம் தூண்டப்பட்ட பார்வையின்மை முதன்முதலில் 1991 ஆம் ஆண்டில் ராமச்சந்திரன் மற்றும் கிரிகோரி என்பவர்களால் கண்டுபிடிக்கப்பட்டது. ஆனால் போனே, கூபெர்மான், சாகி ஆகியோர் 2001இல் மீண்டும் வெளிக்கொண்டு வந்ததை அடுத்து இதற்கு முக்கியத்துவமும் பெயரும் வழங்கப்பட்டது.

## மேற்கோள்கள்

பகுப்பு:ஒளியியற் கண்மாயம்
பகுப்பு:காணொளிக் கோப்பு உள்ள கட்டுரைகள்
திருப்புகலூர் அந்தாதி

**திருப்புகலூர் அந்தாதி**  12 ஆம் நூற்றாண்டில் தோன்றிய நூல். இதனை இயற்றியவர் நெற்குன்றவாணர்.

இரண்டு பாயிரப் பாடல்களும், கட்டளைக் கலித்துறையாலான நூறு அந்தாதிப் பாடல்களும் இதில் உள்ளன. பதினோராம் திருமுறையில் காணப்படும் அந்தாதிப் பாடல்களுக்குப் பின்னர் தோன்றிய அந்தாதிச் சிற்றிலக்கியம் இது. 
##### பாடல் - எடுத்துக்காட்டு
பொற்குன்று அனைய முலை உமை பங்கர்க்குப் புண்ணியற்குச்
சிற்குன்று அனைய திருப்புகலூரற்குச் செந்தமுழால்
நெற்குன்றவாணன் உரைத்த அந்தாதியை நீள் நிலத்தில்
கற்கின்றது அன்றிக் கவி பாட யாவர்க்கும் கற்பு அல்லவே. 

இந்த நூல் 1875-ல் முதலில் வெளிவந்த பின்னர் பல முறை பலரால் பதிப்பிக்கப்பட்டுள்ளது.

## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
திருப்புகழ்ப் புராணம்

**திருப்புகழ் புராணம்**  என்னும் நூல் 16 ஆம் நூற்றாண்டில் தோன்றிய நூல்களில் ஒன்று. சூடாமணி நிகண்டு இயற்றிய மண்டல புருடர் இந்த நூலை இயற்றினார்.  இது சமண சமய நூல். இங்குள்ள **திருப்புகழ்** என்னும் சொல் அருணகிரி நாதர் இயற்றிய திருப்புகழைக் குறிக்காது. அருகனுடைய வழியில் வந்த தீர்த்தங்கரர் ஒருவரின் புகழ் என்பதனைக் குறிக்கும் தொடரே இந் நூலிலுள்ள 'திருப்புகழ்'. 

'திரு' என்னும் சொல் சமண நெறியில்  சமண மதத்தைக் குறிக்கும். இந்த நூலுக்கு முன்னர் தோன்றிய திருநூற்றந்தாதி, திருக்கலம்பகம் என்னும் நூலின் பெயர்களால் இதனை அறியலாம். 

:திருவறம் செய்யார் ஏற்கும் தீய மட்கலத்தின் தாமம்.   
:இறந்ததும் நிகழ்வும் மற்றை எதிர்வுமாம் புராணம் செய்தோன்.  
என்பன இந் நூலில் வரும் தொடர்ச்செய்திகள்.
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சமணத் தமிழ் இலக்கியங்கள்
சேர்ப்பில்லாக் கணங்கள்

கணிதத்தில் ஒன்றுக்கொன்று பொதுவான உறுப்புகளற்ற இரு கணங்கள் **இணைப்பில்லாக் கணங்கள்** அல்லது **சேர்ப்பில்லாக் கணங்கள்** அல்லது **சேராக் கணங்கள்** (*disjoint sets*) என அழைக்கப்படுகின்றன. எடுத்துக்காட்டாக, {1, 2, 3}, {4, 5, 6} இரண்டும் சேர்ப்பில்லாக் கணங்கள்.

*A* , *B* இரண்டும் சேர்ப்பில்லா கணங்களெனில் அவற்றின் வெட்டு  வெற்றுக் கணம் ஆகும்:

:A\cap B = \varnothing.\,

*கணங்களை உறுப்புகளாகக் கொண்ட ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கலாம்.

*I* குறியீட்டுக் கணம்;   *I* இல் உள்ள ஒவ்வொரு *i* க்கும்

: A =  \{A_i : i \in I\} எனில் இதிலுள்ள அனைத்து கணங்களும் ஒன்றுக்கொன்று  சேர்ப்பில்லாக் கணங்கள் எனில்:

:A_i \cap A_j = \varnothing.\, *i* ≠ *j*

மேலும் இதில் அனைத்து உறுப்புக்கணங்களின் வெட்டுக்கணம் வெற்றுக் கணமாக இருக்கும்:

:\bigcap_{i\in I} A_i = \varnothing.\,

எடுத்துக்காட்டு:
{ {1}, {2}, {3}, ... } இத்தொகுப்பிலுள்ள கணங்கள் அனைத்தும் ஒன்றுக்கொன்று சேர்ப்பிலா கணங்கள். மேலும் இதன் அனைத்து உறுப்பு கணங்களின் வெட்டுக்கணமும் வெற்றுக் கணமாக உள்ளது.

கணங்களடங்கிய ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கும்போது அனைத்து உறுப்புக்கணங்களின் வெட்டுக்கணமும் வெற்றுக் கணமாக இருக்கும் என்ற கூற்றின் மறுதலை உண்மை இல்லை.

எடுத்துக்காட்டு:

{ {1, 2}, {2, 3}, {3, 1} } கணத்தில்:

:\{1, 2\} \cap \{2, 3\} \cap \{3, 1\} = \varnothing.\,

ஆனால் இம்மூன்று கணங்களும் ஒன்றுக்கொன்று சேர்ப்பில்லாக் கணங்கள் அல்ல.

*ஒரு கணத்தின் பிரிவினை என்பது அக்கணத்தின் வெற்றற்ற உட்கணங்களாகவும் ஒன்றுக்கொன்று சேர்ப்பில்லாக் கணங்கள் அமையும் கணங்களின் கணமாகும் ({*A**i*})]].

:\bigcup_{i\in I} A_i = X.\,

## மேற்கோள்கள்

*

பகுப்பு:கணக் கோட்பாடு
சித்தமெல்லாம் சிவமயம் (நூல்)

சித்தமெல்லாம் சிவமயம் என்பது உமா சம்பத் அவர்களால் எழுதப்பெற்ற நூலாகும். பதினெட்டு சித்தர்களின் வரலாற்றினை கதை வடிவில் இந்நூல் விளக்குகிறது. வரம் பதிப்பகம் வெளியிட்டுள்ள இந்நூலானது அரங்க.ஜோதி அவர்களின் குரலில் ஒலிப்புத்தகமாகவும் வெளியிடப்பட்டுள்ளது.

## மேலும் காண்க
சித்தர்கள்

## ஆதாரங்கள்
 

## வெளி இணைப்புகள்

பகுப்பு:சித்தர்களைப் பற்றிய நூல்கள்
பட்டினத்துச் சித்தர் வாழ்வும் வாக்கும்

பட்டினத்துச் சித்தர் வாழ்வும் வாக்கும் என்பது ஜெகாதா அவர்களால் எழுதப்பெற்ற நூலாகும். இந்நூல் பட்டினத்தார் எனும் சித்தரின் வாழ்க்கை வரலாற்றினை எடுத்துரைக்கும் நூலாகும். இந்நூலை செண்பகா பதிப்பகம் வெளியிட்டுள்ளது. 

## மேலும் காண்க
சித்தர்கள்

## ஆதாரம்

## வெளி இணைப்புகள்

பகுப்பு:சித்தர்களைப் பற்றிய நூல்கள்
கூடு விட்டு கூடு பாய்தல்

*கூடு விட்டு கூடு பாய்தல்* என்பது ஒரு உடலினைவிட்டு மறு உடலுக்கு தனது உயிரினை கொண்டு செலுத்தும் கலையாகும். இக்கலைக்கு பரகாயா பிரவேசம் என்ற மற்றொரு பெயருமுண்டு. இதனை சித்தர்கள் அறிந்திருந்தனர் என்றும், திருமூலர் போன்ற சித்தர்கள் இக்கலையை பயன்படுத்தினர் என்றும் சித்தரியல் நூல்கள் தெரிவிக்கின்றனர்.

## திருமூலர்

கூடுவிட்டு கூடு பாய்தல் கலை அறிந்தவரான திருமூலர் தன்னுடைய வாழ்வில் மூன்று முறை இக்கலையை பயன்படுத்தி வேறு உடலுக்குள் தன்னுடைய  உயிரைச் செலுத்தியதாக திருமூலர் வரலாறு கூறுகிறது. 

* இக்கலையை அறிந்திருந்த சுந்தரன் எனும் சித்தர் வான்வழி பயணத்தில் ஈடுபட்டிருந்த பொழுது, மூலன் என்ற இடையர் இறந்து கிடப்பதையும், அவரைச் சுற்றி பசுக்கள் பிரிவு தாளமல் இருப்பதையும் கண்டார். பசுக்களின் துயர் தீர்க்க இறந்த மூலன் உடலில் குடிபுகுந்தார். 
* வீரசேனன் எனும் பாண்டிய மன்னன் இறந்ததை அறிந்து துயருற்றிருந்த மகாராணியாரின் துயர் தீர்க்க மூலன் உடலை விட்டு வீரசேனன் உடலில் தன்னுயிரை செலுத்தினார்..
* பிராணயாமப் பயிற்சியில் ஈடுபட்டு உயிர்நீத்த ஜம்புகேஸ்வரன் என்ற இளைஞன் உடலில் வீரசேனன் உடலிருந்து கூடுவிட்டு கூடு பாய்ந்தார். 
## மேற்கோள்கள்

## வெளி இணைப்புகள்
* கூடு விட்டு கூடு பாய்தல் சித்தரியல் தளம்

பகுப்பு:சித்தரியல்
நெற்குன்றவாணர்

**நெற்குன்றங்கிழார்** அல்லது **நெற்குன்றவாணர்**  (இயற்பெயர் : *கருவுணாயகர்*) என்பவர் குலோத்துங்க சோழன், விக்கிரம சோழன் ஆகியோர் காலத்தில் சோழர் அரசில் அதிகாரியாக இருந்தவர் ஆவார். இவர் சோழ அரசில் திருமந்திர ஓலை நாயகமாக இருந்தார். இவர் ஒரு வள்ளலும் ஆவார். களப்பாளர் மரபில் தோன்றிய சிற்றரசர். **நெற்குன்றங்கிழார்**, **களப்பாளராயர்**, **களப்பாளராசர்**  என்னும் பெயர்களாலும் இவர் குறிப்பிடப்படுகிறார். முதல் குலோத்துங்க சோழனுக்குத் திறை செலுத்திவந்தவர். திருப்புகலூர் அந்தாதி என்னும் நூலைப் பாடிய புலவர். இவரது வரலாற்றில் வரும் நிகழ்வுகளைத் தொண்டைமண்டல சதகம் குறிப்பிடுகிறது. 

இவர் தொண்டை மண்டலத்தில் புலியூர்க்கோட்டத்துப் போரூர் நாட்டிலுள்ள நெற்குன்றம் என்ற ஊரில் வாழ்ந்தவர். நெற் குன்றம் என்ற ஊரைக் காணியாகக் கொண்டவராதலால் நெற்குன்றங்கிழார் என அழைக்கபட்டார் பெற்றார்.

##### செவிவழிச் செய்தி
நெற்குன்ற வாணர் திருப்புகலூர் அந்தாதி பாடியமை பற்றி ஒரு கதை வழங்குகின்றது. அக்கதை வருமாறு :

நாடு வறண்டுபோயிருந்த ஒரு சமயம் இவரால் திறை செலுத்த இயலவில்லை. சோழன் இவரைச் சிறையிலிருமாறு ஆணையிட்டான். காவலர் வந்தனர். புலவர் இறைவனை வணங்கிவிட்டு வருவதாகத் திருப்புகலூர் கோயிலுக்குள் சென்றார். அங்கிருந்த பிள்ளையாரை வழிபட்டு ஒரு பாடலைப் பாடினார். 
அக் கோயிலிலிருந்த புலமை மிக்க தளிப்பெண்  ஒருத்தி "இப்பாடல் ஓர் அந்தாதியின் காப்புச் செய்யுளாக அமையலாமே" என்றாள். கேட்ட புலவர் "பாடல் அந்தாதிக்குக் காப்பு ஆனால் அரசு இறைக்குப் பொருள் ஆகுமா" என்றார். இதனைக் கேட்ட தளிப்பெண் நெற்குன்றவாணரின் நிலைமையை அறிந்துகொண்டு சோழனுக்குச் சேரவேண்டிய திறையைத் தானே செலுத்திப் புலவரை விடுவித்தார். பின்னர் இந்த வாணர் "பூக்கமலம்" எனத் தொடங்கி திருப்புகலூர் அந்தாதி பாடினார். 
##### அம்பிகாளிக்கு விலையானது
புலவர் புராணம் பாடிய வண்ணச்சரபம் தண்டபாணி சுவாமிகள் இந்த நெற்குன்றவாணரின் புராணத்தை 30 பாடல்களில் பாடியிருக்கிறார். இவர் குறிப்பிடும் ஒரு செய்தி. வாணர்மீது பொறாமை கொண்ட அம்பிகாளி என்னும் கயவன் ஒருவன் "ஒரு நாளேனும் உன்னை என் அடிமை ஆக்குகிறேன்" என்றானாம். ஒருநாள் ஒரு புலவர் வாணரிடம் வந்து வாணரைப் போற்றிப் பாடானாராம். புலவருக்குத் தர வாணரிடம் பொருள் இல்லை. வாணர் தன்னை அம்பிகாளியிடம் விற்றுப் புலவர்க்குப் பரிசில் வழங்கினார். பின் வாணர் மனைவி வாணருக்கு உணவிட்டபோது அவர் உணவு கொள்ள மறுத்து, "அம்பிகாளிக்கு இன்று நான் விலை ஆனேன்" என்றாராம். பின் இருவரும் தொண்டை நாட்டை விட்டு அகன்று சோழநாடு சென்று அங்குள்ள திருப்புகலூர் இறைவன்மீது அந்தாதி பாடினாராம். இதனை அறிந்த சோழன் நெற்குன்றவாணரைத் தன் அவைக்களப் புலவராக வைத்துக்கொண்டானாம். 
##### ஒட்டக்கூத்தரைத் திருத்தியது
புலமை இல்லாத இளம்புலவர்களின் காதை ஒட்டக்கூத்தர் அறுத்த கதை உண்டு. நெற்குன்றவாணர் ஒரு பாடல் பாடி ஒட்டக்கூத்தரைத் திருத்தியிருக்கிறார்.

## அடிக்குறிப்பு

பகுப்பு:புலவர்கள்
பகுப்பு:சோழ அரசு அதிகாரிகள்
களப்பாளர்

**களப்பாளர்** என்போர் தமிழ்க்குடி மக்களில் ஒரு சாரார் ஆவர். தமிழைத் தாய்மொழியாக உடையவர். மெய்கண்ட தேவர் என்ற களப்பாளர் ஒரு சிவனடியார். களப்பாளர், களமர் என்னும் சொற்கள் களம் என்னும் சொல்லிலிருந்து தோன்றியவை. இங்குக் களம் என்பது நெல்லடிக்கும் களம். போரடிக்கும் களம். 

### களப்பிரரும், களப்பாளரும்
களப்பாளர் தான் களப்பிரர் என்றும் களப்பாளர் களப்பிரர் வேறு வேறென்றும் ஆய்வாளர்கள் மத்தியில் இருவேறு கருத்துக்கள் நிலவுகின்றன. தமிழகத்தின் வடக்கில் வேங்கடப்பகுதியில் வாழ்ந்த *களவர்* என்னும் இனத்தவரே *களப்பாளர்* எனச் சிலர் எண்ணுகிறார்கள். ஆனால் இருவரும் வேறு என்று கூறுவோரும் உள்ளனர். அதற்கு அவர்கள் பின்வரும் சான்றுகளையும் காட்டுகின்றனர்.

# களவர் என்றும், களமர் என்றும் குறிப்பிடப் படுவோர் களத்தில் விளைசல் காணும் உழவர்.
# வேங்கடப் பகுதியில் வாழ்ந்தவர் கள்வர்.
# களப்பாளர் பண்டைய தமிழ்க்குடி சைவ மரபு.
# களப்பிரர் அன்னிய நாட்டினர். அன்னிய மொழியினர். அன்னிய மதத்தினர். (சமணம்).
# களப்பாளர் என்போர் வேளாளருக்குத் தலைவராகவும், சிற்றரசர்களாகவும் விளங்கிய பெருமக்கள். நெற்குன்றவாணருக்குக் களப்பாளராயர் என்னும் பெயரும் உண்டு.   
# பெரியபுராணத்தில் கூறப்பட்டுள்ள கூற்றுவ நாயனார், சிவஞான போதம் அருளிய மெய்கண்ட தேவர் ஆகியோர் களப்பாளர் மரபில் தோன்றியவர்கள். 
# களப்பாளர் உத்தண்டன்

## அடிக்குறிப்பு

பகுப்பு:சொல்விளக்கம்
பகுப்பு:சைவர்கள்
பகுப்பு:களப்பிர மன்னர்களாக சந்தேகிக்கப்படுபவர்கள்
அச்சம் தவிர் (நூல்)

**அச்சம் தவிர்** என்னும் நூல் சுகி. சிவம் என்பவர்  சென்னை திருவல்லிக்கேணியில் உள்ள  பாரதி இல்லத்தில் நடைபெற்ற பாரதி விழாவில் ஆற்றிய சொற்பொழிவுகளின் தொகுப்பாகும்.  இப்பொழிவுகள், அச்சம் எப்படித் தோன்றியது என்பது தொடங்கி அதிலிருந்து எப்படி விடுதலை பெறுவது என்பது வரை சி. சுப்பிரமணிய பாரதியாரின் நோக்கில் ஆய்வு செய்கின்றன.
பாரதியின் அச்சமற்ற ஆன்மஞானத்தை அர்ப்பணிப்புடன் கொடுக்கும் இந்தப் புத்தகமும், இதன் காகிதமும் ஓர் ஆயுதம்தான். அச்சத்திற்கு எதிரான ஆயுதம்தான். அச்சமற்ற தன்மையே அமரத்வம் தருகிறது. அந்த அமரத்வம் பெற இதைப் படிப்பவர்களை தயார் செய்கிறது இந்நூல்.

## உள்ளடக்கம்
# என்னுரை
# அச்சத்திற்கான அடிப்படைக் காரணம்
# பயமும் மருட்கையும்
# பிரச்சினைகளைக் கண்டு பயந்து ஓடலாமா?
# பேய்ப்பயம் – மனம்தான் காரணமா?
# அச்சத்தைப் போக்கும் ஆண்டவன் வழிபாடு
# அமரகவி பாரதி – அச்சமின்மையின் அடையாளம்
#  மரணபயமா?
# வேதவாழ்வைக் கைப்பிடித்தால் வென்றுவிடலாம் அச்சத்தை!
# ஞானம் பெறுதலும் ஞானிகளின் அஞ்சாத இயல்பும்

## மேற்கோள்கள்

பகுப்பு:2006 தமிழ் நூல்கள்
பகுப்பு:சுகி. சிவம் நூல்கள்
பகுப்பு:கற்பகம் புத்தகாலய நூல்கள்
என் கேள்விக்கு என்ன பதில்? – பகுதி 1 (நூல்)

**என் கேள்விக்கு என்ன பதில்?** என்னும் நூல் சுகி. சிவம் என்பவர் சக்தி விகடன் இதழுக்கு ஆசிரியராகப் பணியாற்றிய பொழுது, வாசகர் கேட்ட வினாக்களும் அவற்றிற்கு அவர் இறுத்த விடைகளும் இணைந்த தொகுப்பாகும்.  இந்நூலுக்கு குன்றக்குடி ஆதினத்தின் தலைவரான தவத்திரு பொன்னம்பல அடிகள் அணிந்துரை வழங்கியிருக்கிறார்.

## உள்ளடக்கம்
இந்நூலில் ஆன்மீகம், சோதிடம், தன் முன்னேற்றம், யோகாசனம், உலக நடப்பு, நம்பிக்கைகள், விழுமியங்கள் ஆகியன உள்ளிட்ட பல்வேறு பொருள்களைப் பற்றிய வினாக்களும் விடைகளும் இடம் பெற்றிருக்கின்றன.  இவற்றுள் சமயம், நம்பிக்கை  ஆகியவை பற்றிய வினாகளும் விடைகளும் அதிகளவில் இடம் பெற்றிருக்கின்றன.  

பகுப்பு: 2007 தமிழ் நூல்கள்
பகுப்பு: சுகி. சிவம் நூல்கள்
பகுப்பு:தன்முன்னேற்றத் தமிழ் நூல்கள்
பகுப்பு:தமிழ் ஆன்மிக நூல்கள்
பகுப்பு:இந்தியத் தமிழ் நூல்கள்
சைவர்

சைவர் என்பவர் சிவபெருமானை முழுமுதற்கடவுளாக வழிபடுகின்றவர்கள் ஆவர்.   இவர்கள் தங்களுடைய சைவ நெறிக் கொள்கைக்கு தக்கவாறு சித்தாந்த சைவர், வீர சைவர் எனவும் அழைக்கப்பெறுகின்றார்கள். இவர்கள் சாம்பல் எனும் திருநீறு அணிந்தும், உத்திராட்சம் அணிந்தும் தங்களை அடையாளப்படுத்துகிறார்கள். இவற்றை அணியாத சைவர்களும் உண்டு.

## காண்க
* சைவ சமயம்
* வீர சைவர்
* நாயன்மார்
* சமய குரவர்
* சந்தான குரவர்

## ஆதாரம்
 

பகுப்பு:சைவ சமயம்
தொகுசுற்று

ஒரு **தொகுப்புச் சுற்று** Integrated Circuit - IC அல்லது **ஒருங்கிணை சுற்று** அல்லது **ஒற்றைக்கல் ஒருங்கிணப்புச் சுற்று**(**Monolithic Integrated Circuit**) என்பது மண்ணியம் போன்ற குறைக்கடத்திப் பொருளாலான ஒரு சிறிய தகடில் அமைக்கப்பட்ட பல செயல்திறனுள்ள மற்றும் செயல்திறனற்ற உறுப்புகளும் அவற்றின் இணைப்புச் சுற்றுகளும் சேர்ந்த கூட்டமைப்பு ஆகும். 
இது நுண் சில்லு(**microchip** அல்லது **IC**) என்றும் அழைக்கப்படுகிறது.
இவற்றைச் சார்பிலி உறுப்புளால் அமைக்கப்படும் பிரிநிலைச் சுற்றுகளைக் காட்டிலும் சிறியதாகத் தயாரிக்கலாம்.

கிட்டத்தட்ட அனைத்து மின்னணுக் கருவிகளிலும் ஒருங்கிணைச் சுற்றுகள் தற்போது பயன்படுத்தப்படுகின்றன. இவை மின்னணுவியலில் ஒரு புதிய புரட்சியை உருவாக்கிவிட்டிருக்கின்றன. 
நவீன சமூகத்தின் அமைப்பில் பிரிக்கவியலாத உறுப்புளாகத்  தற்போது  விளங்கும் கணினிகள், செல்லிடத்துப் பேசிகள், மற்றும் பிற இலக்கமுறை வீட்டு உபகரணங்கள் போன்றவற்றைச் சாத்தியப்படுத்தியது தொகுப்புச் சுற்றுகளின் மிகக் குறைந்த  உற்பத்திச் செலவே ஆகும்.

## நற்பயன்கள்
#மீச்சிறு உருவமைப்பு
#குறைந்த அளவான திறனை மட்டுமே நுகருதல்
#நம்பகத்தன்மை
#மிகமிகச் சிறிய எடை
#மலிவான விலை
#எளிதில் மாற்றும் வசதி (replacement)

## பிரிவுகள்
தொகுப்புச்சுற்றுகள் அவை செயல்படும் விதத்தைப் பொருத்து இரு வகைப்படுத்தப்பட்டுள்ளன. அவை:
***இலக்கத் தொகுப்புச் சுற்று (Digital IC)**
:::இவை இலக்க சைகைகளைச் செயல்படுத்தும் தொகுப்புச்சுற்றுகள்
***நேர்போக்குத் தொகுப்புச் சுற்று (Linear IC)**
:::இவை தொடர் மின் சைகைகளைச் செயல்படுத்தும் தொகுப்புச்சுற்றுகள்

இதைப்போலவே தொகுப்புச்சுற்றுகள் அவை தயாரிக்கப்படும் விதத்தைப் பொருத்தும் இரு வகைப்படுத்தப்பட்டுள்ளன. அவை:
***ஒற்றைப்படிகத் தொகுப்புச் சுற்று (monolithic IC)**
:::ஒற்றைப்படிகத் தொகுப்புச் சுற்றில் செயல்திறன் மிகுந்த கருவிகள், செயல்திறனற்ற உறுப்புகள் மற்றும் அவற்றிற்கிடையே உள்ள உறுப்புகள் யாவும் ஒற்றைச் சிலிக்கன் படிவத்தின் மேல் அமைக்கப்பட்டுள்ளன. ஒரே மாதிரியான மின்னோட்டங்கள் அதிக அளவில் வரும்போது , இந்த ஒற்றைப்படிகத் தொகுப்புச் சுற்றுகள் பயன்படுகின்றன. இதனால் செலவு குறைவதுடன், நம்பகத்தன்மை மிக்கதாகவும் அமைகிறது.
***இனக்கலப்புத் அடித்தளத்தில்  சுற்று (Hybrid IC)**
:::இனக்கலப்புத் ic பீங்கான் அடித்தளத்தில் தனித்தனியான உறுப்புகள் வைக்கப்பட்டு அவற்றிற்கிடையேயான இணைப்புகள் உலோக இணைப்புகளாகவோ அல்லது கம்பிகளாகவோ இணைக்கப்பட்டிருக்கும்.

## மேற்கோள்கள்

பகுப்பு:மின்னணுவியல்
பகுப்பு:அமெரிக்கக் கண்டுபிடிப்புகள்
பகுப்பு:செருமானியக் கண்டுபிடிப்புகள்
பகுப்பு:20-ஆம் நூற்றாண்டுக் கண்டுபிடிப்புகள்
கதிரியக்கச் சமநிலை

அணுக்கரு இயற்பியலில், கதிரியக்கம் காரணமாக ஒரு தனிமம் வேறு ஒரு தனிமமாக மாறும் போது புதிதாகத் தோன்றும் தனிமமும் கதிரியக்கம் உடையதாக இருக்கக் கூடும். எந்த வீதத்தில் தாய் தனிமம் அழிந்து சேய்தனிமம் தோற்றுவிக்கப்படுகறதோ அதே வீதத்தில் சேய்தனிமமும் அழியுமானால் அங்கு ஒரு சமநிலை ஏற்படுகிறது. இதுவே **கதிரியக்கச் சமநிலை** (*radioactive equlibrium* அல்லது *secular equilibrium*) எனப்படுகிறது.

:N_1 \lambda_1 =  N_2 \lambda_2 

*λ1 , λ2 -முறையே தாய் மற்றும் சேய்தனிமங்களின் அழிவு மாறிலிகள்.
*N1 , N2 -முறையே தாய் மற்றும் சேய்தனிமங்களிலுள்ள அணுக்களின் எண்ணிக்கைகள்.

இங்கு தாய் தனிமத்தின் அழிவும், அதாவது சேய்தனிமத்தின் ஆக்கமும் அது அழியும் வீதமும் சமமாக இருக்கிறது.

## வெளி இணைப்புகள்
*http://www.epa.gov/radiation/understand/equilibrium.html

பகுப்பு:கதிரியக்கம்
இந்துமத சீர்திருத்த இயக்கங்கள்

இந்துமத சீர்திருத்த இயக்கங்கள் என்பவை இந்து மதத்தில் காலத்தால் மறைந்து போன பழக்க வழக்கங்களை மீண்டும் அறிமுகம் செய்யவும், மீளுருவாக்கம் செய்யவும் தோற்றுவிக்கப்பெற்ற இயக்கங்களாகும். இந்த இயக்கங்கள் பண்டைய இந்து மதத்தின் சமத்துவ வடிவங்களை மீண்டும் அறிமுகம் செய்தன. மக்களிடையே நிலவும் பாகுபாடுகளையும், சாதி அமைப்புகளையும் கலைந்து சமத்துவம் ஏற்படுத்த பாடுபட்டன.

* பிரம்ம சமாஜம்
* ஆரிய சமாஜம்
* புதிய அத்வைத்தம்
* புதிய வேதாந்தம்
* ராஷ்டிரிய சுயம்சேவாக் சங்கம்

பகுப்பு:இந்து சமய இயக்கங்கள்
சேய் தனிமம்

**சேய் தனிமம்**  (*Daughter element*) என்பது கதிரியக்கம் காரணமாகப் புதிதாகத் தோன்றும் தனிமத்தினைக் குறிக்கும். இத்தனிமம் தோன்றக் காரணமான தனிமம் **தாய்தனிமம்** எனப்படும். எடுத்துக்காட்டிற்காக

*88ரேடியம் 226 ஆல்ஃபா துகளை உமிழ்ந்து 86 ரேடான் 222 ஆக மாறுகிறது.

இங்கு ரேடியம் தாய் தனிமமாகும்; ரேடான் சேய் தனிமமாகும்.

*27 கோபால்ட் 60 ஒரு பீட்டா துகளை உமிழ்ந்து 28 நிக்கல்60 ஆக மாறும்.

இங்கு கோபால்ட் தாய் தனிமம் ஆகும்; நிக்கல் சேய் தனிமமாகும்.

## மேற்கோள்
*அணுவைப்பற்றி, பம்பாய் தமிழ்ச் சங்கம்.

பகுப்பு:கதிரியக்கம்
குறியீட்டுக் கணம்

கணிதத்தில் எந்தவொரு கணத்திலும் அதன் அனைத்து உறுப்புகளுக்கும் குறியீடுகள் தரலாம். அவ்விதம் தரப்படும் குறியீடுகளைக் கொண்ட கணம், தரப்பட்ட கணத்தின் **குறியீட்டுக் கணம்** (*Index set*) எனப்படும். *A* என்ற கணத்தின் உறுப்புகளுக்கு இடப்பட்ட குறியீடுகளைக் கொண்ட கணம் *J* எனில் *J* குறியீட்டுக் கணம் என அழைக்கப்படும். குறியிடல் *J* லிருந்து *A* க்கு வரையறுக்கப்படும் ஒரு முழுக்கோப்பாக அமையும். குறியிடப்பட்டவை *குறியிடப்பட்ட குடும்பம் (indexed family)* ஆகும்.

குறியிடப்பட்ட குடும்பம் பின்வருமாறு எழுதப்படுகிறது:
:(A_j)_{j \in J} 

## எடுத்துக்காட்டுகள்

*ஒரு கணம்  இன் உறுப்புகளுக்கு முதலாவது உறுப்பு, இரண்டாவது உறுப்பு, மூன்றாவது உறுப்பு.... என எண்ணிக்கை தரும்போது குறியீட்டுக் கணம் J \sub \mathbb{N} கிடைக்கிறது.
*S = \{s_1, s_2, s_3, s_4, ...s_{10} \} எனில் குறியீட்டுக் கணம்:
:J = \{1, 2, 3, 4, ...10 \}

*ஒரு எண்ணுறு முடிவிலா கணத்தின் குறியீட்டுக் கணம்:

இயல் எண்கள் கணம் \mathbb{N}.

## மேற்கோள்கள்

*Weisstein, Eric W. "Index Set." From MathWorld—A Wolfram Web Resource. http://mathworld.wolfram.com/IndexSet.html

பகுப்பு:கணக் கோட்பாடு
சங்ககால மூவேந்தர்

மூவேந்தர் என்போர் சேர சோழ பாண்டியர். சங்க காலத்தில் தமிழகத்தை ஆண்ட சேர சோழ பாண்டியர்களின் பெயர்களைப் புறநானூற்றையும்   பத்துப்பாட்டையும் தொகுத்தவர்களும், பதிற்றுப்பத்தைத்  தொகுத்துப் பதிகம் பாடியவரும் குறிப்பிடுகின்றனர். பாடல்களுக்குள்ளேயும் இவர்களின் பெயர்கள் வருகின்றன. அரசர்களின் பெயர்களில் உள்ள அடைமொழிகளை ஓரளவு பின் தள்ளி அகரவரிசையில் தொகுத்து வரலாற்றுக் குறிப்பு  தரப்பட்டுள்ளது. இது வரலாற்றினை ஒப்புநோக்கி அறிய உதவியாக இருக்கும்
* மூவேந்தரும் ஒன்றுகூடிப் பறம்புமலையை முற்றுகையிட்டுப் பாரியை வீழ்த்தினர். 
* மூவர் நட்பு, இருவர் நட்பு பற்றிய செய்திகளை அவரவர் வரலாற்றில் காணலாம்
## மூவேந்தர்
* சங்ககால மூவேந்தர் (சேரர்)
* சங்ககால மூவேந்தர் (சோழர்)
* சங்ககால மூவேந்தர் (பாண்டியர்)
## மூவேந்தர் ஒருங்கிணைப்புப் பார்வை
### சேரர்

### சோழர்
### பாண்டியர்

## அடிக்குறிப்பு

பகுப்பு:சங்ககால அரசர்கள்
சித்தரியல் பரிபாசைகள்

**சித்தரியல் பரிபாசை** என்பது சித்தர்களின் இலக்கியங்களில் இடம் பெறுகின்ற சில சொற்கள் நேரடி அர்த்தமில்லாமல், மறை அர்த்ததினை தருவனவாகும். இச் சொற்களுக்கான பொருள் சித்தர்களுக்கும், சித்தரியலில் பரிச்சயம் பெற்றவர்களுக்கு மட்டுமே தெரியும். 

உதாரணம்
* யோகம் - சித்தத்தின் இயக்கத்தினை அடக்கி ஆள்தல்

## மேற்கோள்கள்
 

பகுப்பு:சித்தரியல்
சரஞானம்

**சரஞானம்** என்பது காற்றினை அடக்குகின்ற பயிற்சியாகும். இந்த கலையை சித்தர்கள் அறிந்து வைத்திருந்தாக நம்பிக்கையுள்ளது. இந்த கலையானது இடக்கலை, பிங்கலை, சுழுமுனை என்ற மூன்று பிரிவுகளை உள்ளடக்கியதாகும்.

## ஆதாரம்


பகுப்பு:சித்தரியல்
சதுர்மார்க்கம்

சதுர்மார்க்கம் என்பது சித்தர்கள் இறைவனை வழிபட கடைபிடித்த நான்கு நெறிகளாகும். அவையாவன,.

# தாசமார்க்கம்
# சற்புத்திர மார்க்கம்
# சகமார்க்கம்
# சன்மார்க்கம்

இந்த வழிபாட்டு முறைகளைப் பற்றி திருமூலர் தனது நூலில் குறிப்பிட்டுள்ளார். 

## ஆதாரம்


பகுப்பு:சித்தரியல்
கன்னிசேரி புதூர்

**கன்னிசேரி புதூர்** என்பது விருதுநகர் மாவட்டத்திலுள்ள ஒரு சிற்றூராகும்.

மகாலிங்க மலையில் தோன்றி வங்கக் கடலில் கலக்கும் அர்ஜுனா நதியின் கரையில் அமைந்த இக்கிராமத்திற்கு கிழக்கே ஆர் ஆர் நகரும், மேற்கே முதலிபட்டியும், வடக்கே சின்னயாபுரமும், தெற்கே அர்ஜுனா நதியும் எல்லையாக உள்ளன. இங்கு ஆடு மற்றும் மாடுகளின் விற்பனைக்கான கால்நடைச் சந்தை சிறிய அளவில் நடைபெறுகிறது.

பகுப்பு: விருதுநகர் மாவட்டத்திலுள்ள கிராமங்கள்
கிராம்-எதிர் பாக்டீரியா

**கிராம்-எதிர் பாக்டீரியா** (Gram-Negative bacteria) எனப்படுவது, கிராம் சாயமேற்றலின்போது முதன்மைச் சாயத்தை இழந்து, அதற்கு முரணான இரண்டாவது சாயத்தின் (பொதுவாக Safranin எனப்படும் சாயம்) இளஞ்சிவப்பு நிறத்தைப் பெறும் பாக்டீரியா வகையாகும். ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது. இது கிராம்-நேர் பாக்டீரியா வகைக்கு எதிரானதாகும்.

கிராம்-எதிர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்ள முடியாதவையாக இருக்கின்றன. இவை இந்த நிறத்தைத் தக்க வைத்துக் கொள்ள முடியாமைக்குக் காரணம் இவற்றின் கலச்சுவரைச் சுற்றி இருக்கும் ஒரு வெளி மென்சவ்வானது சாயத்தை உட்புக விடாததாக இருக்கும். அத்துடன் குறிப்பிட்ட சாயத்தைத் தக்க வைத்துக் கொள்ளும் தன்மை கொண்ட பெப்டிடோகிளைக்கன் (Peptidoglycan) இங்கு மெல்லிய படலமாக மட்டுமே இருக்கும். எனவே நிறமகற்றும் அசிட்டோன் போன்ற பதார்த்தங்களில் இது நிறமகற்றப்பட்டு விடும். பின்னர் முரண் சாயமேற்றப்படும்போது, அந்த இரண்டாவது சாயத்தின் நிறமான இளஞ்சிவப்பு நிறத்தைப் பெறும்.

## மேற்கோள்கள்


பகுப்பு:நுண்ணுயிரியல்
திருமந்திரம் சட்டைமுனி கயிலாயசித்தர் உரை

சட்டைமுனி கயிலாய சித்தர்  16 ஆம் நூற்றாண்டில் வாழந்த ஒரு துறவி. இவர் எப்போதும் சட்டை அணிந்துகொண்டே இருந்ததால் சட்டைமுனி, சட்டமுனி என்றெல்லாம் வழங்கப்பட்டார். அவரது சட்டை கம்பளியாக இருந்தபடியால் கம்பளிச்சட்டைமுனி எனவும் இவரைக் கூறினர். இவர் திருமந்திரம் நூலிலுள்ள 113 பாடல்களை மட்டும் தொகுத்து உரை எழுதியுள்ளார். இந்த 113-ல் 10 பாடல்களுக்கு உரை இல்லை. திருமந்திரம் நூலில் இல்லாத 27 பாடல்களும் இதில் இடம்பெற்றுள்ளன. இவர் எடுத்துக்கொண்ட திருமந்திரப் பாடல்கள் திருமந்திரம் நூலிலுள்ள வரிசை முறையைப் பின்பற்றவில்லை. தமக்கு ஏற்ற முறையில் அடுக்கிக்கொண்டு உரை எழுதுகிறார்.

இவரது உரையில் வரும் 'மூலன் உரை செய்த முப்பது உபதேசம்' என்னும் பகுதி திருமந்திரத்தில் சேர்க்கப்பட்டுள்ள இடைச்செருகல் பாடலைச்  சுட்டுகிறது.

திருமூலம் நூலிலுள்ள குழூஉக்குறிகளுக்கும், தெகைக்குறிப்புகளுக்கும் இவரது உரையில் விளக்கங்கள் உள்ளன. 
##### எடுத்துக்காட்டு
திருமந்திரப் பாடல் 
:பத்துப் பரும்புலி யானை பதினைந்து
:வித்தகர் ஐவர் வனோதகர்  ஈர் எண்மர்
:அத்தகு மூவர் அறுவர் மருத்துவர்
:அத்தலை ஐவர் அமர்ந்து நின்றாரே 
இப்பாடலுக்கு இவர் தரும் உரை விளக்கம்
:பரும்புலி பத்து - தசநாடி
:யானை பதினைந்து - தசவாயு (10), மற்றும் முக்கியன், பிரபஞ்சனன், வயிரம்பு, அந்தர்யாமி, மகாப் பிராணன் (5)
:வித்தகர் ஐவர் - இந்திரியம்
:விநாயகர் ஈரெண்மர் - அந்தரங்கத்து அட்டமதம் (8), பகிரங்கத்து அட்டமதம் (8) ஆக 16
:மூவர் - முக்குணம்
:அறுவர் மருத்துவர் - காம குரோத லோப மோக மத மாற்சரியம் (6)
:அத்தலை ஐவர் - பஞ்ச பூதம் (5)
## அடிக்குறிப்பு

பகுப்பு:சைவ சமய இலக்கியம்
பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
சித்தர் கோலம்

சித்தர்களின் கோலம் உலகியலிலிருந்து சற்றே மாறுபட்டது. சித்தர்கள் உலகியலைத் துறந்தவர்கள். அவர்களது பாடல்களும் உலகியலைக் கடந்தனவாக இருந்தன. ஓடே கலன். உண்பது ஊரிடு பிச்சை எனப் பெரும்பாலோர் வாழ்ந்தனர். அவர்கள் அணிந்திருந்த உடைகளும் மாறுபட்டிருந்தன. சட்டைமுனி்  என்னும் சித்தர் சட்டை அணிந்துகொண்டே இருந்தார். அதனால் இவரைச் சட்டைமுனி என்றும், சட்டமுனி என்றும் வழங்கினர். கம்பளிச்சட்டைமுனி எனவும் இவரைக் குறிப்பிட்டனர். பட்டினத்தார்  துறவு பூண்ட பின்னர் கோவணம் மட்டுமே உடுத்திக்கொண்டிருந்தார். சிற்றம்பல நாடிகளும், அவரது மாணாக்கர்களும்  பழுதையைக்  கட்டிக்கொண்டே வாழ்ந்தனர். வள்ளலார்  தலையில் எப்போதும் முக்காடு போட்டுக்கொண்டே வாழ்ந்தார்.
## அடிக்குறிப்பு

பகுப்பு:சித்தர்கள்
புருவநடு

புருவநடு என்பது சித்தரியலில் குறிப்பிடப்பெறும் ஆறு ஆதாரங்களில் இறுதியானதாகும். இது ஆக்ஞேயம் என்றும் அழைக்கப்பெறுகிறது. இந்த ஆதாரம் மிடறு என்று அழைக்கப்பெறும் விசுத்தத்திற்கு மேல் அமைந்துள்ளது.

## கருவி நூல்
சித்தர்கள் - இளமுனைவர் தமிழப்பிரியன் - வரம் பதிப்பகம்

பகுப்பு:சித்தரியல்
மூலம் (ஆதாரம்)

மூலம் (Sanskrit: मूलाधार, மூலாதாரம்) என்பது சித்தரியலில் இடம்பெறுகின்ற ஆறு ஆதாரங்களில் முதன்மையானதாகும். இது மூலாதாரம் என்று வழங்கப்பெறுகிறது. இதன் பொருள் உடலுக்கு முதல் ஆதாரம் என்பதாகும்.  உறங்கும் நிலையில் குண்டலினி சக்தியானது உறையும் இடமாக மூலாதாரம் சொல்லப்படுகின்றது.

## உடற்பகுதி
ஆண் உடலில் தண்டுவடதின் அடிப்பகுதியில், பிறப்புறுப்புகளுக்கும், மலத்துவாரத்திற்கும் இடையே அமைந்துள்ளது. 
பெண் உடலில் கருப்பையின் கழுத்துப்பகுதியில் அமைந்துள்ளது.

## பெயர்க்காரணம்
மூலம் : வேர் அல்லது ஆதாரம் ; ஆதாரம்: இடம் அல்லது மையம்.
வேர்ப்பகுதி சுழல் மையம் எனலாம்.

## குறியீடுகள்
மூலாதாரம் நான்கு இதழ்களையுடைய அடர்சிவப்பு தாமரை மலராக உருவகப்படுத்தப் படுகிறது.
தாமரை இதழ்களின் மையப்பகுதியில் மஞ்சள் நிற சதுரம் உள்ளது.
சதுரத்தின் மத்தியில், படைக்கும் ஆற்றலின் சின்னமாக ஒரு தலைகீழ் சிவப்பு முக்கோணம் உள்ளது.
முக்கோணத்தினுள் மனிதனுடைய ஆவி உடலின் சின்னமாக புகை வண்ணத்தில் சுயம்பு லிங்கம் உள்ளது.
உறங்கும் நிலையில் உள்ள குண்டலினியை சித்தரிக்கும் வகையில் சென்னிற பாம்பு மூன்றரை முறை தன்னுடைய வாலால் லிங்கத்தை சுற்றி வளைத்துள்ளது. 
ஏழு துதிக்கைகளையுடைய ஒரு யானையால் சிவப்பு முக்கோணம் தாங்கப்படுவதாக சித்தரிக்கப்பட்டுள்ளது.

## கருவி நூல்
சித்தர்கள் - இளமுனைவர் தமிழப்பிரியன்

பகுப்பு:சித்தரியல்
பகுப்பு:யோகக் கலை
திருமந்திரார்த்த அரும்பத விளக்கம்

திருமந்திரம் என்பது இங்கு வைணவ மந்திரத்தைக் குறிக்கும். இந்த மந்திர வியாக்கியானத்துக்கு 16 ஆம் நூற்றாண்டில் வாழ்ந்த பிள்ளை லோகஞ்சீயர், தொட்டாசிரியர் ஆகியோர் எழுதிய அரும்பத விளக்கங்களே இந்த நூல். 

வைணவத்தில் மூன்று மந்திரங்களை மந்திரத்திரையம் என்பர். அவற்றுள் முதலாவது திருமந்திரம் **ஓம் நமோ நாராயணாய** என்பது. இதனை அஷ்டாஷரம்  என்பர். இதற்கு அரும்பத விளக்கம் கூறுவதே **திருமந்திரார்த்த அரும்பத விளக்கம்** என்னும் நூல்.  திருமங்கை ஆழ்வார் "நான் கண்டுகொண்டேன்" எனப் பாடுவது இதனையே.  இதன் பொருளை விளக்கிப் பிள்ளை லோகாசாரியார் **முமுட்சுகப்படி**  என்று எழுதினார். இது இவர் எழுதிய அட்ட தச ரகசியங்களில் ஒன்று. 

முதல் திருமந்திரார்த்த பகுதிக்கு இந்தப் பிள்ளை லோகாசாரியரின் தம்பி 'அழகிய மணவாளப் பெருமாள் நாயனார்' வியாக்கியானம் எழுதியிருக்கிறார். இந்த வியாக்கியானத்துக்கு **'பிள்ளை லோகம் சீயர்**' சுருக்கமாகவும், சுத்தமாகவும் **தொட்டாசிரியர்** சற்று விரிவாகவும், **அரும்பத விளக்கம்** எழுதியிருக்கிறார்கள். பின்னர் எம்பாவையங்கார் பின்னர் மிக விரிவான மற்றொரு வியாக்கியானம் எழுதினார். இவை யாவும் ஒரு நூலாக அச்சிடப்பட்டுள்ளன. 

பல கதைகளை எழுதிச் சேர்த்த பிள்ளை லோகஞ்சீயர் இத் திருமந்திரம் உபதேசிக்கப்பட்ட கதையையும் இவ்வுரையில் கூறியிருக்கிறார்.  இந்த அரும்பதவுரை சுருக்கமாகவும், சுவையாகவும் உள்ளது. 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:வைணவத் தமிழ் இலக்கியம்
சுவாதிட்டானம்

**சுவாதிட்டானம்** என்பது சித்தரியலில் இடம்பெறுகின்றன ஆறு ஆதாரங்களில் இரண்டாவது ஆதாரமாகும். இந்த ஆதாரம் மூலாதாரத்திற்கு மேலே அமைந்துள்ளது. ஸ்வாதிட்டானம் என்பதிலுள்ள - ஸ்வ என்கிற சொல்லானது பரமானலிங்கம் என்பதைக் குறிக்கிறது.

## கருவி நூல்
சித்தர்கள் (நூல்) - இளமுனைவர் தமிழ்ப்பிரியன் - வரம் பதிக்கப்பகம்

பகுப்பு:சித்தரியல்
மணிப்பூரகம்

மணிபூரகம் என்பது சித்தரியல் விளக்கப்பெற்றுள்ள ஆறு ஆதாரங்களில் மூன்றாவதாகும். இந்த ஆதாரம் சுவாதிட்டத்திற்கு மேல் அமைந்துள்ளது. இந்த ஆதாரம் இரத்தினம் போல் ஒளிரும் தன்மையுடையது என்பதால் மணிபூரகம் என்ற பெயரைப் பெற்றது.

## கருவி நூல்
சித்தர்கள் - இளமுனைவர் தமிழ்ப்பிரியன்

பகுப்பு:சித்தரியல்
மிடறு

மிடறு என்பது சித்தரியலில் இடம்பெற்றுள்ள ஆறு ஆதரங்களில் ஐந்தாவதாகும். இந்த ஆதாரம் விசுத்தம் என்றும் அழைக்கப்பெறுகிறது. ஜீவான்மாவிற்கு இன்பம் தரக்கூடியது என்பதால் விசித்தம் என்ற பெயர்பெற்றது.

## கருவி நூல்
சித்தர்கள் - இளமுனைவர் தமிழ்ப்பிரியன்

பகுப்பு:சித்தரியல்
ஆளுநர்

**ஆளுநர்** (*Governor*) என்றால் ஆட்சி செய்பவர் என்ற பொருள் ஆகும். ஆளுநர் என்ற சொல் gouverneur (of French language) என்ற பிரெஞ்சு மொழிச் சொல்லிலிருந்து பிறந்த governor என்ற ஆங்கிலச் சொல்லுக்கு இணையான தமிழ்ச் சொல்லாகும். பொதுவாக ஆளுநர் என்பவர் இறையாண்மைக்கு உட்படாத அரசு ஒன்றின் அதன் அரசுத்தலைவருக்குக் கீழ் செயல்படும் நிருவாக அதிகாரி ஆவார். கூட்டமைப்பு அரசொன்றில் ஆளுநர் ஒருவர் அரசினால் நியமிக்கப்படலாம் அல்லது மக்களால் அல்லது அரசு உறுப்பினர்களால் தெர்ந்தெடுக்கப்படலாம்.

## இந்தியாவில் ஆளுநர்

இந்தியத் தலைமை ஆளுநர் (Governor-General of India), அல்லது 1858 முதல் 1947 வரை விடுதலைக்கு முந்தைய பிரித்தானிய இந்தியாவில் இந்தியத் தலைமை ஆளுநர் (Viceroy and Governor-General of India) இந்தியாவில் பிரித்தானிய நிருவாகத்தின் சார்பாளராகவும் அரசுத் தலைவராகவும் செயல்பட்டார். இந்திய விடுதலைக்குப் பின்னர் இந்திய அரசரின் சார்பாளராகவும் பணிவழிப்படி நாட்டுத் தலைவராகவும் விளங்கினார். இப்பதவி 1773-இல் கொல்கத்தாவிலிருந்த வில்லியம் கோட்டையின் பிரித்தானிய மாநில தலைமை ஆளுநராக உருவாக்கப்பட்டது. துவக்கத்தில் வில்லியம் கோட்டைக்கு மட்டுமே ஆட்சியுரிமை பெற்ற தலைமை ஆளுநர் பின்னர் மற்ற கிழக்கிந்திய நிறுவன அதிகாரிகளை மேற்பார்வையிடும் அதிகாரம் பெற்றார். அனைத்து பிரித்தானிய இந்தியாவிற்குமான முழுமையான அதிகாரம் 1833-ஆம் ஆண்டில் வழங்கப்பட்ட பின்னர் இந்தியத் தலைமை ஆளுநர் என அறியப்பட்டார்.

இந்திய அரசியலில் ஆளுநர் என்ற சொல், இந்தியக் குடியரசுத் தலைவரைப் போல் மாநில அளவில் உள்ள ஒரு ஆட்சி செய்பவரைக் குறிக்கிறது. இந்திய அரசியலமைப்புச் சட்ட விதி 153-ன் படி ஒவ்வொரு மாநிலத்திற்கும் ஒரு ஆளுநர் இருப்பார். இந்த விதி, ஒரே ஒரு நபர் இரண்டு அல்லது இரண்டிற்கும் மேற்பட்ட மாநிலங்களில் ஆளுநராக இருக்க முடியும் என்பதைக் கட்டுப்படுத்தாது. இந்தியாவில் உள்ள மாநிலங்களில், பொதுவாக, நடுவண் அரசு எடுக்கும் முடிவின் படி இந்தியக் குடியரசுத் தலைவரால் பணியமர்த்தப்படும் இந்த ஆளுநரே அந்தந்த மாநிலங்களின் தலைவர் ஆவார். ஆளுநருக்கு, அவர் பதவி ஏற்கும் மாநிலத்தில் உள்ள உயர் நீதி மன்றத் தலைமை நீதிபதி பதவிப்பொறுப்பு செய்து வைப்பார். அவர் இல்லாத போது அவருக்கு அடுத்த நிலையில் உள்ள அல்லது மாநிலத்தில் உள்ள மூத்த நீதிபதி பதவிப்பொறுப்பு செய்து வைப்பார்.

## மேற்கோள்கள்


பகுப்பு:அரசறிவியல்
செம்பியம்

**செம்பியம்** அயனாவரம்  நகராட்சியின் ஒரு பகுதியாக இருந்ததது.  1946-இல் புனித ஜார்ஜ் டவுன் நகராட்சியுடன் இணைக்கப்பெற்றது. சென்னை மாகாணத்தின்  செங்கல்பட்டு மாவட்டத்தின் சைதாப்பேட்டை வட்டத்தில் ஓர் உள் வட்டமாக இருந்தது.  தற்போது இது சென்னை மாவட்டத்திலுள்ள அயனாவரம் வட்டத்தில் அமைந்துள்ளது. மேலும் சென்னை மாநகராட்சியின் வட சென்னையின் ஒருபகுதியாக செம்பியம் உள்ளது. செம்பியம் கொளத்தூர் சட்டமன்றத் தொகுதிக்கு உட்பட்டதாகும். 

கடல் மட்டத்திலிருந்து சுமார் 57 மீட்டர் உயரத்தில்,  என்ற புவியியல் ஆள்கூறுகள் கொண்டு, செம்பியம் புறநகர்ப் பகுதி அமையப் பெற்றுள்ளது.

## மேற்கோள்கள்

## வெளி இணைப்புகள்
* [GeoHack - செம்பியம்](https://geohack.toolforge.org/geohack.php?pagename=%E0%AE%9A%E0%AF%86%E0%AE%AE%E0%AF%8D%E0%AE%AA%E0%AE%BF%E0%AE%AF%E0%AE%AE%E0%AF%8D&params=13.1154_N_80.2367_E_type:city(25912))

பகுப்பு:சென்னை மாவட்டத்திலுள்ள ஊர்களும் நகரங்களும்

பகுப்பு:சென்னையுடன் இணைக்கப் பெற்ற நகரப் பகுதிகள்

பகுப்பு:சென்னை மாவட்டம்
ஆப்பு வடிகட்டி

**ஆப்பு வடிகட்டி** அல்லது **சரிவுக் கதிர்வீச்சு வடிப்பான்** (*Wedge filter*) என்பது கதிர் மருத்துவத்தின் போது, கதிர்வீச்சிப் புலத்தினை தேவையின் பொருட்டு மாற்றியமைக்க பயன் படுத்தப்படும் ஆப்பு வடிவிலான வடிகட்டிகளாகும். புலத்தினை மாற்றியமைக்க வேண்டிய சூழ்நிலை ஏற்படுவதுண்டு. கதிர்புலத்தில், கதிர்வீச்சினை ஏற்றுக் கொள்ளும் பொருட்களை அமைத்து மாற்றுவது ஒரு முறையாகும். இது போன்ற ஆப்பு வடிவிலான ஈயத் தகடுகளை வைத்து, நோயாளியின் மீது விழும் கதிர் வீச்சின் அளவை மாற்றி அமைப்பது நடைமுறையிலுள்ளது. இந்த உலோகத் தகடுகளின் அமைப்பைக் கொண்டு இவைகள் ஆப்பு (Wedge) என்றே அறியப்படுகின்றன. அலுமினியம், காரீயம், செம்பு முதலிய உலோகங்கள் பயன்படுகின்றன.

ஆப்புகள், கதிர் வீச்சுக் கற்றையில் வைக்கப்படும் போது, அதன் தடிப்பு மாறுபடுவதால் அதனை ஊடுருவிச் செல்லும் கற்றையின் செறிவு, மெல்லிய பகுதியில் அதிகமாகவும் தடித்தப்பகுதியில் குறைவாகவும் இருக்கும். ஆப்புகள் இவ்வாறு கதிர் வீச்சினை பகுத்து கடத்துவதால் அவைகள் ஆப்பு வடிகட்டிகள் எனப்படுகின்றன.

ஆப்பு இல்லாத நிலையில் கதிர்வீச்சுப் புலம் சீராக இருக்கும். புலத்தின் செறிவு அதன் விளிம்புகளில் சற்றுக் குறைவாக இருப்பினும் பொதுவாக சீராகவே கணப்படும். ஆப்பினைக் கதிர்வீச்சுக் கற்றையில் வைக்கும் போது கதிர்புலம் மாறுபடுகிறது. இவ்வாறு ஆப்பு உள்ளபோது பெறப்படும் கதிர்வீச்சுப் புலம் **ஆப்புப் புலம்** (*Wedge field*) எனப்படும்.

**ஆப்புக் காரணி** (*Wedge factor*) என்பது கதிர்வீச்சுப் புலத்தில் மைய அச்சுக் கோட்டில் ஒருகுறிப்பிட்ட தொலைவில், ஆப்பு உள்ளபோது பெறப்படும் கதிர்வீச்சளவிற்கும், அதேதொலைவில் ஆப்பு இல்லாத நிலையில் பெறப்படும் கதிர்வீச்சளவிற்கும் உள்ள விகிதமே ஆப்புக் காரணி எனப்படும்.

**ஆப்புக் கோணம்** (*Wedge angle*) என்பது உண்மையில் பயன்படுத்தப்படும் ஆப்பின் கோணமன்று. மாறாக ஒரு குறிப்பிட்ட ஆழத்தில், கிடைமட்டத்திலுள்ள ஓரளவுக் கோடு, ஆப்பின் பயன்பாடு காரணமாக எவ்வளவு பாகை (கோணம்) விலக்கமுறுகிறது என்னும் கோணலளவாகும்.

பகுப்பு:கதிர் மருத்துவம்
அமைந்தகரை நகராட்சி

**அமைந்தகரை நகராட்சி** 1946 இல் சென்னை மாநகராட்சியுடன் இணைக்கப்பெற்ற ஒரு நகராட்சி ஆகும்.  

அரும்பாக்கம், சூளைமேடு, பெரியமேடு, கூவக்காடு (இன்றைய அண்ணா நகர்) ஆகியவை அமிஞ்சிகரையுடனும் சென்னை நகராட்சியுடனும் இணைந்து சென்னை மாநகரமாக வழி வகுத்தன.

பகுப்பு:சென்னையுடன் இணைக்கப் பெற்ற நகரப் பகுதிகள்
தாமரைக்குளம் நகராட்சி (திருவண்ணாமலை )

**தாமரைக்குளம் நகராட்சி** 1992 இல் திருவண்ணாமலை நகராட்சியுடன் இணைந்த ஒரு இரண்டாம் நிலை நகராட்சி ஆகும்.

## மக்கள் தொகை
1991 ஆம் ஆண்டு கணக்கெடுப்பின் படி தாமரைகுளம் நகரத்தின் மக்கள் தொகை  34 , 789 ஆகும் . 
இன்று இது திருவண்ணாமலை நகரத்தில்  தாமரை நகர் என்று அறியப்பட்டு வருகிறது.

## சட்டபூர்வ அங்கீகாரம்
ஆயினும் இது இன்னும் சட்டபூர்வமாக திருவண்ணாமலை நகராட்சியுடன் இணைக்கப்படவில்லை . இது மட்டும் திருவண்ணாமலை நகரத்துடன் இணைந்தால் திருவண்ணாமலை மாநகராட்சியாக வழி வகுக்கும்.

## இன்றைய நிலை
ஆயினும் நகராட்சி அந்தசுது (அந்தஸ்து) வில் இருந்து நீக்கப்பட்ட இது தற்போது "நகரியம்" ஆக செயல்ப்பட்டு வருகிறது .
2011 ஆண்டு தகவலின் படி இங்கு 1,02,678 மக்கள் வாழ்ந்து வருகிறார்கள்.

## மேற்கோள்கள்

பகுப்பு:திருவண்ணாமலை நகர விரிவாக்கப் பகுதிகள்
சைதாபேட்டை நகராட்சி

**சைதாபேட்டை நகராட்சி** 1946 இல் புனித   ஜார்ஜ் டவுன் நகராட்சி ( மதராசு  நகராட்சி) உடன் இணைக்க பெற்றது. இதன் பின்னரே மாதரசு நகராட்சி , மாநகராட்சி  ஆக உயர்வு பெற்றது .

மேலும் சைதாபேட்டை  ஒரு நூற்றாண்டுக்கும் மேலாக பழைய செங்கல்பட்டு  ஜில்லா விற்கு தலையகம் ஆக இருந்து உள்ளது (1801-1904).

சைதாபேட்டை நகராட்சி உள் அடக்கிய  புகுதிகள் ஆவன ,
அடையாறு,
மாம்பலம்,
தேனாம்பேட்டை ,
கிண்டி ,
புலியூர் ,
ஆகியன ஆகும் .

இவையும் சைதாபேட்டை உடன் 1946 இல் மாதரசு நகராட்சி உடன் இணைக்க பெற்றன .
இன்றைய தி. நகர் சைதாப்பேட்டை நகரின் சந்தை பகுதி ஆகும் .

பகுப்பு:சென்னையுடன் இணைக்கப் பெற்ற நகரப் பகுதிகள்
நெவின்ஸ் செல்வதுரை

**நெவின்ஸ் செல்வதுரை** (*Nevins Selvadurai*, 15 அக்டோபர் 1863 &ndash; 28 ஏப்ரல் 1938) இலங்கைத் தமிழ் அரசியல்வாதியும், ஆசிரியரும் ஆவார். இலங்கை அரசாங்க சபையின் ஊர்காவற்துறை உறுப்பினரராகவும், யாழ்ப்பாணம் இந்துக் கல்லூரி அதிபராகவும் இருந்தவர்.

## ஆரம்ப வாழ்க்கை
செல்வதுரை 1863 அக்டோபர் 15 இல்  யாழ்ப்பாணம் மத்திய கல்லூரி தலைமை ஆசிரியராகப் பணியாற்றிய வில்லியம் நெவின்ஸ் சிதம்பரப்பிள்ளை என்பவருக்குப் பிறந்தார். வட்டுக்கோட்டை ஆரம்பப் பாடசாலையிலும், பின்னர் யாழ்ப்பாணம் உவெசுலியன் மத்திய கல்லூரியிலும் கல்வி கற்றார். 15 வயதில் சென்னை, மாநிலக் கல்லூரியில் சேர்ந்து அறிவியலில் சிறப்புப் பட்டம் பெற்றார்.

முத்துசுவாமி வாட்சன் என்பவரின் மகள் மார்கரெட் அன்னி பாப்பம்மா என்பவரை 1889 இல் திருமணம் புரிந்தார். இவர்களுக்குப் பல பிள்ளைகள் இருந்தனர்.

## ஆசிரியப் பணி
பட்டம் பெற்றுத் திரும்பிய பின்னர் யாழ்ப்பாணம் மத்திய கல்லூரியில் ஆசிரியப் பணியைத் தொடங்கினார். 1892 முதல் 1926 வரை இல் யாழ்ப்பாணம் இந்துக் கல்லூரியின் அதிபராகப் பணியாற்றினார். பின்னர் 1909 ஆம் ஆண்டு முதல் கண்டி திரித்துவக் கல்லூரியில் அதிபராகப் பணியாற்றினார். 1923 சூன் மாதத்தில் கல்வியில் இவரது சேவைக்காக பிரித்தானிய இராச்சியத்தின் ஆணை விருது (Order of the British Empire) வழங்கப்பட்டது

## அரசியலில்
ஆசிரியப் பணியில் இருந்து இளைப்பாறிய பின்னர், கல்வி வாரியன், பல்கலைக்கழகக் கல்லூரிப் பேரவை போன்ற பல அமைப்புகளில் உறுப்பினராக இருந்து சேவையாற்றினார்.

1934 ஆம் ஆண்டில் இலங்கை அரசாங்க சபைக்கு ஊர்காவற்துறை தேர்தல் தொகுதியில் போட்டியிட்டு வெற்றி பெற்று அதன் உறுப்பினரானார். 1936 தேர்தலில் யாழ்ப்பாணம் தேர்தல் தொகுதியில் போட்டியிட்டு அருணாசலம் மகாதேவாவிடம் தோற்றார்.

## மேற்கோள்கள்

பகுப்பு:1863 பிறப்புகள்
பகுப்பு:1938 இறப்புகள்
பகுப்பு:இலங்கை அரசாங்க சபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:யாழ்ப்பாணம் இந்துக் கல்லூரி அதிபர்கள்
பகுப்பு:இலங்கைத் தமிழ் ஆசிரியர்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
இரமணாசுரமம் நகராட்சி

இரமணாசிரமம்  நகராட்சி 1992-இல்  திருவருணை (திருவண்ணாமலை)  
நகராட்சியுடன் இணைந்த ஒரு மூன்றாம் நிலை நகராட்சி ஆகும்.

இங்கு புகழ் பெற்ற இரமண மகரிசியின் இரமணாசிரமம் உள்ளது.

ஆனால் மாறிவிட்ட அரசாங்கம் காரணமாக இது நகராட்சி நிலையில் இருந்து அகற்றப்பட்டாலும் அருணை நகருடன் இணையாமல் "நகரியம்" ஆக தாமரைக்குளம் போலவே செயல் பட்டு வருகிறது.  

1991-இல் 31,938 ஆக இருந்த இதன் மக்கள் தொகை 2001-இல் 79,925 ஆக உயர்ந்து உள்ளது. மேலும் 2011-இல் வெளியிடப்பட்ட கணக்கெடுப்பில் இதன் மக்கள் தொகை 1,01,617 ஆக அதிகரித்து உள்ளது.
பகுப்பு:திருவண்ணாமலை நகர விரிவாக்கப் பகுதிகள்

## மேற்கோள்கள்
இந்திய சமுதாய வரலாற்றில் பெண்மை (நூல்)

இந்திய சமுதாய வரலாற்றில் பெண்மை என்னும் நூல் எழுத்தாளர் இராஜம் கிருஷ்ணனால் எழுதப்பட்டது. இந்நூலில் பன்னிரண்டு கட்டுரைகள் உள்ளன. ஆதிகாலம் தொடங்கி தற்காலம் வரையிலான பெண்களின் நிலை விளக்கப்பட்டு இருக்கிறது.  குறிப்பாக புராணங்களும் திரிக்கப்பட்ட கதைகளும் பெண்ணடிமைத்தனத்தின் வேர்களாக இருந்தமை எடுத்துக்காட்டுகளுடன் விளக்கப்பட்டுள்ளது. 

## ஆதித்தாய்
தாய்வழிச் சமூகமே மாந்த குல வரலாற்றின் தொட்டக்க அமைப்பாகும். அந்நாளில் தாயே சமூகக் குழுவின் தலைவராக இருந்தார்.  தடையற்ற பாலுறவு நிலவியது.  குழந்தைகள் சமூகத்தின்  பொறுப்பில் இருந்தனர். ஆண்கள் சமூகத்தின் பங்களிப்பாளர்களாக இருந்தனர்.    

## விருந்தோம்பல் பண்பாடு
திருமணச் சடங்கால் பெண்கள் தாய்வீட்டிலிருந்து பிரிக்கப்பட்டனர். பெண்களும் அவர்களது பொருள்களும் ஆண்களுக்குரியன எனும் நிலை உருவாகியது. இல்லறத்தின் முக்கிய பண்பாடாக விருந்தோம்பல் கருதப்பட்டது.  அதனை வழங்குபவர்களாகப் பெண்கள் ஆக்கப்பட்டனர். அதன் நீட்சியாக பெண்கள் விருந்தினருக்கும் வேண்டப்பட்டவருக்கும் நுகர்பொருள் ஆயினர். 

## தாய்மையின் வீழ்ச்சி
ஆண்கள் நாகரிகம் அடைந்தவர்கள்; பெண்கள் தீமையின் அடையாளங்கள் என புராண இதிகாச கதைகள் எழுந்தன. அக்கதைகளில் பெண்கள் கொடூரமாகக் கொலைசெய்யப்பட்டனர். தந்தையாதிக்கக் கொடூரக் கொலைகளின் எச்ச வடிவங்களாக மாதங்கி வழிபாடு, எல்லம்ம வழிபாடு, ரேணுகா தேவி வழிபாடுகள் தோன்றின. நிலவுடைமைச் சமுதாயம் வேர்பிடித்தது. பெண்கள் மீதான ஆதிக்கமும் இறுகியது.

## ஐவரின் தேவி

## சீதையின் கதை

## கடவுளின் மணவாட்டி

## துணை இழப்பும் துறவறமும்

## கவிக்குரல்கள்

## நாயகரைப் பாடிப்பரவிய நாயகியர்

## இலட்சிய இந்தியப் பெண்மை

## போராட்டப் பெண்மை

## மனிதத்துவ சமுதாயம்

## வெளியிணைப்புகள்

பகுப்பு:பெண்ணியத் தமிழ் நூல்கள்
பகுப்பு:1995 தமிழ் நூல்கள்
பகுப்பு:இராஜம் கிருஷ்ணன் நூல்கள்
பகுப்பு:பெண்ணிய நூல்கள்
பகுப்பு:இந்தியத் தமிழ் நூல்கள்
பகுப்பு:நாட்டுடைமை நூல்கள்
அரசு நிலம்

பொதுநலவாய அமைப்பின் கொள்கைகளின் படி ஒரு அரசரால் ஆளப்படகூடிய அல்லது ஆளப்பட்ட பகுதி முடியாட்சி பகுதி (கிரௌன் லேன்ட்) எனப்படும். வேறுவார்த்தைகளில் இதை ஒரு நாட்டின் அரசாங்கத்திற்கு சொந்தமான நிலங்களையும் குறிக்கிறது.

## மேற்கோள்கள்

பகுப்பு:நிலம்
இங்கிலாந்தின் நடுநிலங்கள்

**இங்கிலாந்தின் நடுநிலங்கள்** (அ) **இங்கிலாந்தின் நடுப் பகுதிகள்** (*The Midlands*) என்பது இங்கிலாந்தின் நடுப் பகுதியைக் குறிக்கிறது. இது பண்டைய மெர்சியா இராச்சியத்தின் பகுதியாகும். இப்பகுதி தெற்கு இங்கிலாந்து, வடக்கு இங்கிலாந்து, கிழக்கு ஆங்கிலியா, வேல்சு ஆகியவற்றால் சூழப்பட்டுள்ளது. பர்மிங்காம் இதன் மிகப் பெரிய நகரம் ஆகும். 18 மற்றும் 19-ம் நூற்றாண்டின் தொழிற்புரட்சியின் போது இப்பகுதி பெரும் பங்காற்றி உள்ளது.

## மேற்கோள்கள்

பகுப்பு:இங்கிலாந்தின் புவியியல்
பத்தும் பதிகம்

**பத்தும் பதிகம்**  என்பது ஒரு திரட்டு நூல். சைன சமயத் தோத்திரப் பாடல்களைக் கொண்டது. 'பல ஜினதாசர்களாற் செய்தருளிய பத்தும் பதிகத் தோத்திரத் திரட்டு' என்னும் தலைப்பில் இது வெளிவந்துள்ளது. 

இதில் 26 பதிகங்களும், 280 பாடல்களும் உள்ளன. யாவும் நாலடி விருத்தங்களும்  கொச்சகக் கலிப்பாவுமே. ஆசிரியப்பாவோ, பிற பாவோ, பாவினங்களோ இல்லை. யாவும் பதிக அமைப்பினைக் கொண்டவை. இவற்றில் 16 ஆம் நூற்றாண்டில் பாடப்பட்டவை. நான்கு.
## தசதர்மம்
தசதர்மம் என்பது சைன சமய அறநெறி நூல். இதில் 26 கலி விருத்தங்கள் உள்ளன. அந்த அறநெறிகளைக் கடைப்பிடிப்பதால் விளையும் நன்மைகளும், கடைப்பிடிக்காவிட்டால் விளையும் தீமைகளும் இந்நூலில் கூறப்பட்டுள்ளன. 

நூல் பற்றிய குறிப்புகள்
*குணதரன் சேவடி வணங்கித் தசதர்மநெறி அறைகுவன் – என்ற அடியில் நூல் தொடங்குகிறது.
*இல்லறத்தாருக்கு உரிய 10 தர்மங்கள் இதில் சொல்லப்பட்டுள்ளன.

# கொல்லாமை
# பொய்யாமை
# கள்ளாமை
# காமத்தை ஒல்லாமை
# ஒண்பொருளை வரைதல்
# புலால் உண்ணாமை
# தேன் உண்ணாமை
# கள் உண்ணாமை
# இருளில் உண்ணாமை
# நல்லாரைப் பணிதல்

இந்த நூலில் வரும் பாடல் ஒன்று: எடுத்துக்காட்டு 

மான் தோலில் இடப்பட்ட மானிடர் தம் மகவு ஆகிப்
பேன் தூங்கும் மயிரினராய்ப் பேய் போலச் சுழல்வதுவும்
ஈன்றவளே கான்று இகழ்ந்து உரைக்கும் நிலைமையும்
தேன் உவந்து முன் உண்ட தீவினையின் பயன் ஆகும்.

## திருநறுங்கொண்டைமலைப் பதிகம்
திருநறுங்கொண்டைமாலைப் பதிகம்  பாடியவர் பெயர் தெரியவில்லை.

பாடல் ஒன்று - எடுத்துக்காட்டு 
:குடைகள் ஒன்று ஒன்றின்மிசை கலை வருண்டு எங்கும் மிகு குமுகு மென் பிண்டி நிழல்
:படைகள் ஒன்றி இன்றி இரு வினை எனும் பண்டை முது பகை புறம் கணவனிடம்
:இடர் அழுங்கும் பரிசு சுடர் விளங்கும் கனகம் என வருந்தும் திரு உளத்து
:இட தவம் கொண்டு செறிபவர்கள் தம் சங்கம் வளர் திருநறுங்கொண்டை மலையே

## திருமயிலாப்பூர் பத்தும் பதிகம்
இது மயிலாப்பூரில் எழுந்தருளியுள்ள அருகனைப் பத்துப் பாடல்களில் போற்றுகிறது. ஒவ்வொரு பாடலிலும் ஒரு பழமொழி இணைக்கப்பட்டு எளிமையாகப் பொருள் உணரும் வண்ணம் இது அமைந்துள்ளது.

பாடல் - எடுத்துக்காட்டு 
:அடல் வலையும் வெம் திறலால் அனங்கன் எனும் அவர் ஆசை அகத்திப் பூக
:மடல் வலையப் பொழில் மயிலை மரகத மா மலை தன்னை அன்னாள் இன்னாள்
:உடல் வலையம் உறப் பணிந்து அங்கு ஒண் பொருளை ஓராதே பிறவி என்னும்
:கடல் வலையம் கைநீந்திக் கரை காணாக் கருதினேன் கபடனேனே.

## வர்த்தமான சுவாமி தோத்திரப் பதிகம்
இது இந்தத் தொகுப்பு நூலில் எட்டாம் பதிகமாக உள்ளது. ஒவ்வொரு பாடலும் "சீவர்த்தமானன் எனும் தீர்த்தன் நீயே" என்னும் தொடரைக் கொண்டு முடிகிறது. இதன் பாடல்கள் நாககுமார காவியம் என்னும் நூலில் தோத்திரப் பாடல்களாக வைக்கப்பட்டுள்ளன.

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
திருமழுவாடிப் புராணம்

**திருமழுவாடிப் புராணம்**  என்னும் நூல் 16 ஆம் நூற்றாண்டில் வாழ்ந்த கமலை ஞானப்பிரகாசரால் இயற்றப்பட்டது. திருமழபாடியில் குடிகொண்டுள்ள  சிவபெருமானைப் பற்றிய புராணம் இது. மார்க்கண்டேயனுக்காகச் சிவபெருமான் மழுவைத் தாங்கி ஆடிய இடம் ஆதலால் இவ்வூர் மழுவாடி என்னும் பெயரைப் பெற்றுள்ளது. இதன் மருவிய பெயர் மழுவை. இறைவன் பெயர் வயிரத்தூணர். கமலை ஞானப்பிரகாசர் இவ்வூரில் மாசித் திருவிழா கண்டுகொண்டிருந்தபோது அவ்வூர்ப் பெருமகன் உலகநாதன் என்பவர் வேண்டிக்கொண்டபடி இப் புராணம் பாடப்பட்டதாக இந்த நூலிலுள்ள பாயிரப் பாடல் ஒன்று தெரிவிக்கிறது. 

நூல் எட்டுச் சருக்கங்களில் 571 பாடல்களைக் கொண்டுள்ளது.  

பாடல் - எடுத்துக்காட்டு 

1
:பொங்கு எழில் பரவை தன்பால் புகுந்துறப் படிதல் வேண்டிச்
:சங்கிலித் துவக்கை நீக்கித் தனது அருந் துதிக்கையாலே
:அங்குச பாகன் தன்னை அடைந்து ஏவல் கொண்டு வீறும்
:துங்க முத்தமிழ் மதச் சிந்தூரத்தினைத் துதித்தல் செய்வாம்
2
:பாடல் இன்புறுவன அசுணம், பதி சேர்ந்து
:ஆடல் இன்புறுவன மயில்கள், ஆரையில்
:கூடல் இன்புறுவன  அன்றில், கூர்மதுத்
:தேடல் இன்புறுவன சிறை கொள் வண்டினம் 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
சென்சூ 1

**சென்சூ 1** (*Shenzhou 1*) 1 நவம்பர் 19, 1999, அன்று விண்வெளியில் ஏவப்பட்டது. இதுவே முதல் மனிதர் ஏற்றிச்செல்லாத சீன விண்வெளிக்கலம்.  இந்த விண்வெளிக்கலத்தில் உயிருக்கு தேவையான சாதனங்களும், அவசரகால வெளியேற்ற முறைகளையும் கொண்டிருக்கவில்லை.   பூமியை 14 முறை சுற்றி வந்த பின், நமிபியக் கரையில் 18:49 உலக நேரத்தின் படி, விண்வெளிக்கலத்தை கவனித்து வந்த யுவான்வாங் 3 கலத்தின் ஆணைப்படி பூமிக்குத் திருப்பிவிடப்பட்டது.  பூமிக்கு வெற்றிகரமாக நுழைந்ததும்,அதை அனுப்பிவைக்கப்பட்ட தளத்திலிருந்து 415 கி.மீ. கிழக்கில், மத்திய மங்கோலியாவில் 110 கி.மீ வடமேற்கில் உள்ள ஊஹாய்யில் தரை இறங்கியது.

பகுப்பு:சீன விண்வெளித் திட்டங்கள்
திருமாளிகைத்தேவர் திருவிசைப்பா

திருமாளிகைத்தேவர் திருவிசைப்பா  தொகுப்பில் உள்ள பாடல்கள் 10 ஆம் நூற்றாண்டில் வாழ்ந்த திருமாளிகைத் தேவரால் பாடப்பட்டது. பன்னிரு திருமுறைகளில் ஒன்பதாம் திருமுறையாகத் தொகுக்கப்பட்டுள்ளது திருவிசைப்பா.. இதில் ஒன்பது பேர் பாடிய பாடல்கள் உள்ளன. இத் தொகுப்பில் முதல் இடம் பெற்றுள்ள பாடல்கள் திருமாளிகைத் தேவரின் திருவிசைப் பாக்கள். இவரது 45 பாடல்கள் இதில் இடம்பெற்றுள்ளன.

பாடல் - எடுத்துக்காட்டு 
:ஒளி வளர் விளக்கே உவப்பு இலா ஒன்றே உணர்வு சூழ் கடந்ததோர் உணர்வே 
:தெளி வளர் பளிங்கின் திரள் மணிக் குன்றே சித்தத்துள் தித்திக்கும் தேனே 
:அளி வளர் உள்ளத்(து) ஆனந்தக் கனியே அம்பலம் ஆடு அரங்காக
:வெளி வளர் தெய்வக் கூத்து உகந்தாயைத் தொண்டனேன் விளம்புமா விளம்பே.
* இதன் எல்லாப் பாடல்களும்
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்